pythainlp/thai-wiki-dataset-v3 huggingface dataset:
พระเจ้ายันที่ 3 ซอบีแยสกีแห่งโปแลนด์

พระเจ้ายันที่ 3 ซอบีแยสกีแห่งโปแลนด์ (Jan III Sobieski; John III Sobieski) (17 สิงหาคม ค.ศ. 1629 – 17 มิถุนายน ค.ศ. 1696) เป็นพระมหากษัตริย์ผู้มีความสำคัญของเครือจักรภพโปแลนด์-ลิทัวเนียแห่งราชวงศ์โซบีสกี ผู้ครองราชย์ระหว่าง ค.ศ. 1674 จนเสด็จสวรรคตเมื่อวันที่ 17 มิถุนายน ค.ศ. 1696 พระเจ้ายันทรงเป็นพระมหากษัตริย์แห่งโปแลนด์และแกรนด์ดยุกแห่งลิทัวเนีย การครองราชสมบัติเป็นเวลายี่สิบสองปีของพระองค์เป็นรัชสมัยที่บ้านเมืองมีความมั่นคงที่เป็นที่ต้องการหลังจากสภาวะอันปั่นป่วนของความวุ่นวายที่เกิดขึ้นก่อนหน้านั้นที่เกิดขึ้นในสมัยของความระส่ำระสายของเครือจักรภพ (Deluge) และการลุกฮือคเมลนิทสกี (Khmelnytsky Uprising) พระเจ้าจอห์นเป็นพระมหากษัตริย์ผู้เป็นที่นิยมของประชาชน และทรงเป็นนักการทหารผู้มีความสามารถ โดยเฉพาะในการต่อสู้อย่างกล้าหาญและเมื่อทรงได้รับชัยชนะต่อออตโตมันเติร์กในยุทธการเวียนนาในปี ค.ศ. 1683 ชัยชนะครั้งนี้ทำให้ทรงได้รับสมญานามจากพวกเติร์กว่าเป็น “สิงห์แห่งลิทัวเนีย”
== อ้างอิง ==
Tatham, John Sobieski, (Oxford, 1881)
== ข้อมูลเพิ่มเติม ==
ยุทธการเวียนนา
บุคคลที่เกิดในปี พ.ศ. 2172
พระมหากษัตริย์โปแลนด์
แกรนด์ดยุกแห่งลิทัวเนีย
บุคคลในคริสต์ศตวรรษที่ 17
ราชวงศ์โซบีสกี
มัคซีมีลีอานที่ 2 เอมานูเอ็ล ผู้คัดเลือกแห่งบาวาเรีย

มัคซีมีลีอานที่ 2 เอมานูเอ็ล ผู้คัดเลือกแห่งบาวาเรีย (Maximilian II. Emanuel, Kurfürst von Bayern; หรือที่เรียกสั้น ๆ ว่า Max Emanuel หรือ Maximilian Emanuel) (11 กรกฎาคม ค.ศ. 1662 - 26 กุมภาพันธ์ ค.ศ. 1726) มัคซีมีลีอานเป็นประมุขของดัชชีแห่งบาวาเรียแห่งตระกูลวิทเทลส์บัค และเป็นผู้คัดเลือกแห่งจักรวรรดิโรมันอันศักดิ์สิทธิ์ นอกจากนั้นแล้ว มัคซีมีลีอานก็ยังเป็นข้าหลวงคนสุดท้ายของเนเธอร์แลนด์ของสเปน และดยุกแห่งลักเซ็มเบิร์ก มัคซีมีลีอาน เอมานูเอ็ลเป็นนักการทหารผู้มีความสามารถ แต่ความทะเยอทะยานของมัคซีมีลีอาน เอมานูเอ็ลนำไปสู่ความขัดแย้ง ในที่สุดก็กลายเป็นสิ่งที่จำกัดความสำเร็จที่มุ่งหมายเอาไว้
มัคซีมีลีอานผู้เกิดเมื่อวันที่ 11 กรกฎาคม ค.ศ. 1662 ที่มิวนิกเป็นบุตรของเฟอร์ดินานด์ มาเรีย ผู้คัดเลือกแห่งบาวาเรีย และเจ้าหญิงเฮนเรียตตา อเดลเลดแห่งซาวอย
== อ้างอิง ==
== ดูเพิ่ม  ==
รายนามประมุขแห่งบาวาเรีย
บุคคลที่เกิดในปี พ.ศ. 2205
บุคคลในคริสต์ศตวรรษที่ 17
บุคคลในคริสต์ศตวรรษที่ 18
ดยุกแห่งบาวาเรีย
ดยุกแห่งลักเซมเบิร์ก
ราชวงศ์วิทเทิลส์บัค
ทหารชาวเยอรมัน
บุคคลในสงครามสืบราชบัลลังก์สเปน
บุคคลจากมิวนิก
ผู้คัดเลือกแห่งบาวาเรีย
ซูซาน คาลวิน

ซูซาน คาลวิน เป็นตัวละครในนิยาย ของ ไอแซค  อาซิมอฟ นักหุ่นยนต์ศาสตร์รุ่นบุกเบิกในโลกสมัยโบราณ
เธอเป็นผู้บุกเบิกเทคโนโลยีหุ่นยนต์จนมีความก้าวหน้า อีกทั้งยังเป็นผู้ให้แนวคิดเกี่ยวกับหุ่นยนต์และกฎ 3 ข้อของหุ่นยนต์
การอยู่ร่วมกันของมนุษย์และหุ่นยนต์และอื่นๆ อีกมากมาย (ปรากฏตัวใน เรื่องข้าคือหุ่นยนต์ )
ตัวละครของอสิมอฟ
ตัวละครที่เป็นนักวิทยาการหุ่นยนต์
เอเชียนบีชเกมส์ 2010

เอเชียนบีชเกมส์ 2010 (2010 Asian Beach Games) เป็นการแข่งขันเอเชียนบีชเกมส์ ครั้งที่ 2 จัดขึ้นที่ มัสกัต ประเทศโอมาน
== กีฬา ==
บาสเกตบอลชายหาด (2)
แฮนด์บอลชายหาด (2)
กาบัดดี้ชายหาด (2)
ปันจักสีลัตชายหาด (8)
ตะกร้อชายหาด (4)
ฟุตบอลชายหาด (1)
วอลเลย์บอลชายหาด (2)
โปโลน้ำชายหาด (1)
มวยปล้ำชายหาด (4)
เพาะกาย (6)
พายเรือดราก้อนโบ๊ท (6)
เจ็ตสกี (4)
ว่ายน้ำมาราธอน (4)
กระโดดร่ม (8)
เรือใบ (2)
โต้คลื่น (5)
ไตรกีฬา (2)
วินด์เซิร์ฟ (4)
วู้ดบอล (4)
== ประเทศที่เข้าร่วมการแข่งขัน ==
จะมีอย่างน้อย 43 ประเทศ จาก 45 ประเทศในเอเชียได้ยืนยันที่จะเข้าร่วมการแข่งขันนี้ ยกเว้นเพียงเกาหลีเหนือ และมาเก๊า
==สรุปเหรียญการแข่งขัน==
{| 
|-
| 1 ||align=left|  || 15 || 10 || 11 || 36
|-
| 2 ||align=left|  || 12 || 6 || 5|| 23
|-
|--style="background:#ccccff"
| 3 ||align=left|  || 5 || 3 || 7 || 15
|-
| 4 ||align=left|  || 3 || 3 || 1 ||7
|-
| 5 ||align=left|  || 3 || 2 || 6 || 11
|-
| 6 ||align=left|  || 3 || 0 || 1 || 4
|-
| 7 ||align=left| 24px คูเวต || 2 || 3 || 1 || 6
|-
| 8 ||align=left|  || 2 || 3 || 0 || 5
|-
| 9 ||align=left|  || 2 || 2 || 0 || 4
|-
| 10 ||align=left|  || 2 || 1 || 3 || 6
|-
| 11 ||align=left|  || 1 || 2 || 0 || 3
|-
| rowspan=2|12 ||align=left|  || 1 || 1 || 0 || 2
|-
|align=left|  || 1 || 1 || 0 || 2
|-
| 14 ||align=left|  || 0 || 4 || 4 || 8
|-
| 15 ||align=left|  || 0 || 4 || 2 || 6
|-
| 16 ||align=left|  || 0 || 2 || 1 || 3
|-
| 18 ||align=left|  || 0 || 2 || 0 || 2
|-
| 16 ||align=left| 24px จีนไทเป || 0 || 1 || 4 || 5
|-
| 19||align=left|  || 0 || 1 || 3 || 4
|-
| 20 ||align=left|  || 0 || 1 || 2 || 3
|-
| 21 ||align=left|  || 0 || 0 || 2 || 2
|-
|rowspan=5|22 ||align=left|  || 0 || 0 || 1 || 1
|-
|align=left|  || 0 || 0 || 1 || 1
|-
|align=left|  || 0 || 0 || 1 || 1
|-
|align=left|  || 0 || 0 || 1 || 1
|-
|align=left|  || 0 || 0 || 1 || 1
|-
| colspan=2|รวม || 52 || 52 || 58 || 162
|}
==อ้างอิง==
==ดูเพิ่ม==
โอลิมปิก 2008
 2008
กัปตันอีโอ

กัปตันอีโอ (Captain EO) เป็นภาพยนตร์สามมิติไซไฟ-แฟนตาซี ความยาว 17 นาที สำหรับฉายในสวนสนุกของดิสนีย์ในช่วงทศวรรษ 1980-1990 นำแสดงโดยไมเคิล แจ็กสัน กำกับโดยฟรานซิส ฟอร์ด คอปโปลา โดยมีจอร์จ ลูคัสเป็นผู้อำนวยการสร้างบริหารและเป็นผู้ชักชวนให้คอปโปลาเป็นผู้กำกับ
ภาพยนตร์กล่าวถึงนักบินอวกาศชื่อ กัปตันอีโอ (EO มาจากภาษากรีก แปลว่า "รุ่งสาง" รับบทโดย ไมเคิล แจ็กสัน) พร้อมกับผู้ช่วยชื่อ ฮูตเตอร์ (เป็นมนุษย์ต่างดาว มีรูปร่างคล้ายกับช้างสองขา รับบทโดยโทนี ค็อกซ์) ปฏิบัติภารกิจขับยานอวกาศไปผจญภัยต่าง ๆ นานา และต้องต่อสู้เพื่อปลดปล่อยราชินีต่างดาวผู้ชั่วร้าย (รับบทโดย แองเจลิกา ฮุสตัน) ในภาพยนตร์มีการใช้เทคนิคพิเศษในโรง ทั้งควัน เลเซอร์ จนบางครั้งถือว่าภาพยนตร์เรื่องนี้เป็น "ภาพยนตร์สี่มิติ" เรื่องแรก
ดนตรีประกอบภาพยนตร์ แต่งโดยเจมส์ ฮอร์เนอร์ มีเพลงที่ไมเคิล แจ็กสันร้องและเต้น 2 เพลง คือเพลง "We Are Here to Change the World" และ "Another Part of Me"
ภาพยนตร์มีฉายจำกัดเพียง 4 โรง คือที่ เอปคอตเซ็นเตอร์ วอลต์ดิสนีย์เวิลด์รีสอร์ต ออร์แลนโด ฟลอริดา (ปี 1986-1994), ดิสนีย์แลนด์ แอนาไฮม์ แคลิฟอร์เนีย (ปี 1986-1997), โตเกียวดิสนีย์แลนด์ ญี่ปุ่น (ปี 1987-1996) และ ดิสนีย์แลนด์พาร์ก (ปารีส) ฝรั่งเศส (ปี 1992-1998) ใช้ทุนสร้างประมาณ 30 ล้านดอลลาร์สหรัฐ  เฉลี่ยนาทีละ 1.76 ล้านดอลลาร์สหรัฐ นับเป็นภาพยนตร์ที่มีต้นทุนการสร้างสูงที่สุดในประวัติศาสตร์ 
หลังการเสียชีวิตของไมเคิล แจ็กสัน ภาพยนตร์กัปตันอีโอ ได้รับความนิยมเผยแพร่กันทางอินเทอร์เน็ต จนมีเสียงเรียกร้องให้ดิสนีย์นำกลับมาแสดงอีกครั้ง โดยเข้าฉายที่ทูมอโรว์แลนด์ แอนาไฮม์ แคลิฟอร์เนีย ในเดือนกุมภาพันธ์ พ.ศ. 2553 ใช้ชื่อว่า "Captain EO-Tribute"
== อ้างอิง ==
== แหล่งข้อมุลอื่น ==
Captain EO at WDWHistory.com
The Untold Story of Captain EO
More Untold Tales of Captain EO
ภาพยนตร์ที่กำกับโดย ฟรานซิส ฟอร์ด คอปโปลา
ภาพยนตร์โดยลูคัสฟิล์ม
ไมเคิล แจ็กสัน
ภาษายิวซิราซี

ภาษายิวซิราซี (Judeo-Shirazi) เป็นสำเนียงของภาษาเปอร์เซียซึ่งพูดโดยชาวเปอร์เซียเชื้อสายยิว ที่อาศัยอยู่ในชีราชและบริเวณใกล้เคียงทางตะวันออกของอิหร่าน  มีความแตกต่างของสำเนียงในบริเวณต่างๆกัน สามารถเข้าใจกันได้กับผู้พูดภาษาเปอร์เซียในอิหร่าน
==แหล่งข้อมูลอื่น==
Ancient Judeo-Persian Language Kept Alive 
ยิวซิราซี
ยิวซิราซี
จิมมี โนเอล

จิมมี โนเอล (Jimmy Noel)  นักมวยสากลชาวฟิลิปปินส์  สถิติการชก 22 ครั้ง ชนะ 12 (น็อค  2) เสมอ 1 แพ้ 9
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นจูเนียร์ไลท์เวทเมื่อ 12 พฤษภาคม 2512 แพ้คะแนน สเลมาลย์ อิทธิอนุชิต ที่ ฟิลิปปินส์
== อ้างอิง ==
สถิติการชก boxrec.com 
นักมวยสากลชาวฟิลิปปินส์รุ่นซูเปอร์เฟเธอร์เวท
บุคคลจากเมโทรมะนิลา
แฟลซ กัลเลโก้

แฟลช กัลเลโก  (Flash Gallego) หรือ เปอร์เฆนตีโน กัลเลโก นักมวยสากลชาวฟิลิปปินส์ สถิติการชก 44 ครั้ง ชนะ 25 (น็อค 10) เสมอ 1 แพ้ 18
== ประวัติ ==
กัลเลโกขึ้นชกมวยสากลครั้งแรกเมื่อ 20 พฤศจิกายน พ.ศ. 2508 ชนะคะแนน อเล็กซ์ อะลาร์เด ที่ ฟิลิปปินส์ จากนั้น ขึ้นชกชนะเป็นส่วนใหญ่ และไปชกชนะที่ญี่ปุ่นถึง 3 ครั้งใน พ.ศ. 2512  จากนั้น ได้ชิงแชมป์ OPBF รุ่นซูเปอร์เฟเธอร์เวทในไทยเมื่อ 3 ตุลาคม พ.ศ. 2512 แพ้น็อค สเลมาลย์ อิทธิอนุชิต ยก 10 ไม่ได้แชมป์ กัลเลโกมาประสบความสำเร็จ ได้ครองแชมป์ฟิลิปปินส์รุ่นซูเปอร์เฟเธอร์เวท เมื่อ 28 พฤษภาคม พ.ศ. 2514 ชนะน็อค ลิโต มาเนซ ยก 11 จากนั้น กัลเลโกได้ไปชิงแชมป์ OPBF ที่ว่างในรุ่นซูเปอร์เฟเธอร์เวท เมื่อ 23 มีนาคม พ.ศ. 2515 แพ้คะแนน ซูซูมุ โอกาเบะ ไม่ได้แชมป์ กัลเลโกยังคงชกมวยต่อมาจนถึง พ.ศ. 2519 โดยไม่ได้ชิงแชมป์ใดๆอีก และเคยไปชกกับโรเบอร์โต ดูรันที่ปานามาเมื่อ พ.ศ. 2517 แต่เป็นฝ่ายแพ้น็อคในยกที่ 7 กัลเลโกขึ้นชกครั้งสุดท้ายเมื่อ 20 กุมภาพันธ์ พ.ศ. 2519 ชนะคะแนน เฟล เปดรานซา จากนั้นก็แขวนนวมไป
== เกียรติประวัติ ==
แชมป์ฟิลิปปินส์รุ่นซูเปอร์เฟเธอร์เวท (2513)
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นจูเนียร์ไลท์เวทเมื่อ 3 ตุลาคม 2512  แพ้น็อด สเลมาลย์ อิทธิอนุชิต ยก 10 ที่ กทม.
* ชิงแชมป์ OPBF รุ่นจูเนียร์ไลท์เวทเมื่อ 23 มีนาคม 2515 แพ้คะแนน ซูซูมุ โอกาเบ ที่ ญี่ปุ่น
== อ้างอิง ==
สถิติการชก boxrec.com
นักมวยสากลชาวฟิลิปปินส์รุ่นซูเปอร์เฟเธอร์เวท
แชมป์มวยสากลประเทศฟิลิปปินส์
บุคคลจากมะนิลา
คิม ฮุนชิ

คิม ฮยุนชิ (Hyun Chi Kim)  นักมวยสากลชาวเกาหลีใต้ เกิดเมื่อ 27 ธันวาคม พ.ศ. 2488 สถิติการชก 26 ครั้ง ชนะ 23 (9) แพ้ 3
== เกียรติประวัติ ==
แชมป์ OPBF รุ่นจูเนียร์ไลท์เวท
* ชิง 3 กันยายน 2515 ชนะคะแนน ซูมิโอ โนบาตะ ที่ เกาหลีใต้
* ป้องกันแชมป์ครั้งที่ 1, 23 ธันวาคม 2515 ชนะน็อค สเลมาลย์ อิทธิอนุชิต ยก 2 ที่ เกาหลีใต้
* ป้องกันแชมป์ครั้งที่ 2, 13 พฤษภาคม 2516 ชนะคะแนน อพอลโล โยชิโอ ที่ เกาหลีใต้
* ป้องกันแชมป์ครั้งที่ 3, 25 พฤศจิกายน 2516 ชนะคะแนน ลิตเติล กัลเลโก ที่ เกาหลีใต้
เคยชิงแชมป์ต่อไปนี้แต่ไม่สำเร็จ
* ชิงแชมป์โลกรุ่นจูเนียร์ไลท์เวท WBA เมื่อ 13 มีนาคม 2518 แพ้คะแนน เบน วิลลาฟลอร์ ที่ ฟิลิปปินส์
== อ้างอิง ==
สถิติการชก boxrec.com  
นักมวยสากลชาวเกาหลีใต้
บ้านฉัน..ตลกไว้ก่อน (พ่อสอนไว้)

บ้านฉัน..ตลกไว้ก่อน (พ่อสอนไว้) (เดิมชื่อ บ้านฉัน..ตะหลึ่งตึ่งโป๊ะ) เป็นภาพยนตร์ไทยแนวตลก น่ารัก อบอุ่น เกี่ยวกับครอบครัว เข้าฉายเมื่อวันที่ 11 มีนาคม พ.ศ. 2553 กำกับภาพยนตร์โดย วิทยา ทองอยู่ยง และ เมษ ธราธร นักแสดงโดย ชวินโรจน์ ลิขิตเจริญสกุล, พอลล่า เทเลอร์, จตุรงค์ มกจ๊ก,  ณิชาพัชร์ จารุรัตนวารี ภาพยนตร์ทำรายได้ 42 ล้านบาท
== นักแสดง ==
พอลล่า เทเลอร์ รับบท หมอน้ำแข็ง
ชวินโรจน์ ลิขิตเจริญสกุล รับบท ต๊อก
พีรวัส โรจน์ทนง รับบท แมททิว
จตุรงค์ มกจ๊ก รับบท เพลิน
อรอนงค์ ปัญญาวงศ์ รับบท ชื่น
ขวัญจิต ศรีประจันต์ รับบท คุณย่า
ณิชาพัชร์ จารุรัตนวารี รับบท ม่อน
ตี๋ ดอกสะเดา รับบท ฉ่ำ
ติ๊ก แก๊งค์ข้าวปุ้น รับบท รวมมิตร
ศรีแพร สี่ดาว รับบท ทองก้อน
ท๊อป ดอกกระโดน รับบท ยอดสน
แอนนา ชวนชื่น รับบท ปีโป้
จิระนันท์ พิตรปรีชา รับบท แม่หมอน้ำแข็ง
== เพลงประกอบ ==
อารมณ์ดี โดย ธนกฤต พานิชวิทย์ (เวอร์ชันเก่า โดย สามารถ พยัคฆ์อรุณ)
ไม่ตลก โดย อ่ำ อัมรินทร์ อัลบั้ม อ่ำ อัมรินทร์ พาซ่า
อธิษฐาน โดย ธิติมา ประทุมทิพย์
ไม่เสียดายที่ได้รักเธอ โดย มาลีวัลย์ เจมีน่า และ ตั้ม สมประสงค์
ปาฏิหาริย์ โดย ทรงสิทธิ์ รุ่งนพคุณศรี อัลบั้ม กบใสๆ
== รางวัล ==
ได้รับรางวัลรองชนะเลิศอันดับ 1 สาขา ภาพยนตร์ยอดเยี่ยม ในงานประกาศรางวัลสมาคมผู้กำกับภาพยนตร์ไทย
รางวัลเฉลิมไทยอวอร์ด สาขานักแสดงสมทบชาย (จาตุรงค์ มกจ๊ก)
== อ้างอิง ==
== แหล่งข้อมูลอื่น ==
เว็บไซต์หลักของภาพยนตร์ "บ้านฉัน..ตลกไว้ก่อน (พ่อสอนไว้)" 
ข้อมูลภาพยนตร์ "บ้านฉัน..ตลกไว้ก่อน (พ่อสอนไว้)"
บ้านฉัน..ตลกไว้ก่อน(พ่อสอนไว้) ทางเว็บไซต์ GTH
บ้านฉัน..ตลกไว้ก่อน (พ่อสอนไว้) (The Little Comedian)
ภาพยนตร์ไทย
ภาพยนตร์ที่ออกฉายในปี พ.ศ. 2553
ภาพยนตร์ตลก
ภาพยนตร์ชีวิต
ภาพยนตร์โดยจีทีเอช
ภาพยนตร์ที่ถ่ายทำในจังหวัดลพบุรี
ภาพยนตร์ที่มีฉากในกรุงเทพมหานคร
ภาพยนตร์ที่กำกับโดย วิทยา ทองอยู่ยง
ภาพยนตร์ที่กำกับโดย เมษ ธราธร
365 ฟิล์ม
รัฐเดลตาอามากูโร

เดลตาอามากูโร (Delta Amacuro) เป็น 1 ใน 23 รัฐของประเทศเวเนซุเอลา ตั้งอยู่บนพื้นที่สามเหลี่ยมปากแม่น้ำโอรีโนโก ส่วนเหนือของรัฐติดกับอ่าวปาเรียและมหาสมุทรแอตแลนติก ติดกับรัฐโบลีวาร์ทางทิศใต้ ติดกับมหาสมุทรแอตแลนติกและประเทศกายอานาทางทิศตะวันออก ติดกับรัฐโมนากัสทางทิศตะวันตก เมืองหลวงของรัฐคือเมือง ตูกูปีตา รัฐเดลตาอามากูโรครอบคลุมพื้นที่ 40,200 ตร.กม. และในปี 2007 มีประชากรราว 152,700 คน
มีข้อมูลเด็กขาดสารอาหาร 30% ของประชากรเด็กอายุต่ำกว่า 5 ปี จากการสำรวจของสหประชาชาติ
== อ้างอิง ==
ดเดลตาอามากูโร
รัฐและดินแดนที่ก่อตั้งในปี พ.ศ. 2534
คาร์ดิแอกไกลโคไซด์

คาร์ดิแอกไกลโคไซด์ (Cardiac Glycoside) เป็นสารในกลุ่มสเตอรอยด์ไกลโคไซด์จากธรรมชาติ มักพบในเมตาบอลึซึมขั้นที่สองของพืชหรือเป็นสารอินทรีย์ทุติยภูมิ โครงสร้างโดยทั่วไปประกอบด้วยสองส่วน คือส่วนอะไกลโคนที่มีคาร์บอนเป็นองคร์ประกอบทั้ง 23 อะตอมที่เรียกว่าคาร์ดีโนไลด์ (Cardinolide) และ 24 อะตอม เรียกว่าบูฟาดีอีโนไลด์ (Bufanolide) และส่วนน้ำตาลที่มีตำแหน่งพันธะและโครงสร้างแตกต่างกันไปในหลายรูปแบบ
คาร์ดิแอกไกลโคไซด์ช่วยออกฤทธิ์ต่อการเพิ่มแรงบีบของหัวใจ ทำให้มี cardiac output ดีขึ้นในผู้ป่วยภาวะหัวใจวาย และลดอาการบวมน้ำลงได้ ทั้งนี้ต้องมีการควบคุมปริมาณยาในเลือดอย่างใกล้ชิด เนื่องจากระดับยาที่ต่ำที่สุดที่ให้ผลทางการรักษามีความใกล้เคียงกับระดับต่ำสุดที่ทำให้เกิดพิษอย่างมาก อาจส่งผลต่อการเต้นที่ผิดปกติของหัวใจหรือหยุดเต้นได้
คาร์ดิแอกไกลด์โคไซด์สามารถตรวจสอบได้โดยใช้วิธีการของ Liebermann-Burchard test และพบได้ทั่วไปในธรรมชาติโดยเฉพาะในวงศ์สำคัญคือวงศ์ตีนเป็ด (Apocynaceae) และวงศ์นมตำเลีย (Asclepiadaceae) ตัวอย่างพืชที่มีสารกลุ่มนี้เป็นองค์ประกอบในประเทศไทยได้แก่ แย้มปีนัง, รำเพย, ยี่โถ, รัก เป็นต้น
== โครงสร้าง ==
คาร์ดิแอกไกลโคไซด์มีลักษณะโครงสร้างโดยทั่วไปเหมือนไกลโคไซด์ทั่วไป นั่นคือมีส่วนอะไกลโคนและน้ำตาล แต่เนื่องจากคาร์ดิแอกไกลโคไซด์เป็นสารจำพวกสเตอรอยด์ไกลโคไซด์ประเภทหนึ่ง จึงมีเสตียรอยด์นิวเคลียส (steroid nucleus) เป็นอีกหนึ่งแกนกลางและมีส่วนของแลกโตนริงที่ไม่อิ่มตัว (unsaturated lactone ring) ต่อกับคาร์บอนตำแหน่ง 17 ของเสตียรอยด์นิวเคลียส และมีน้ำตาลอาจอยู่ในรูปของ Normal sugars พวกกลูโคสและ deoxy-sugar เช่นดิจิทูโซส (Digitoxose) ต่อในตำแหน่งต่าง ๆ
คาร์ดิแอกไกลโคไซด์ยังจำแนกสารออกเป็นสองกลุ่มตามส่วนอะไกลโคน ได้แก่ คาร์ดิโนไลด์ (Cardenolide) เป็นคาร์ดิแอกไกลโคไซด์มี alpha,beta-unsaturated-gamma-lactone ring (5-membered lactone ring) เป็นส่วนประกอบและบูฟาโนไลด์ (Bufanolide) เป็นคาร์ดิแอกไกลโคไซด์ที่ประกอบด้วย diene-sigma-lactone ring (6-membered lactone ring)
== ประวัติ ==
คาร์ดิแอกไกลโคไซด์มีการใช้มานานตั้งแต่ 1,500 ปีก่อนคริสต์ศักราช ซึ่งมีการใช้พืชในกลุ่มที่มีคาร์ดิแอกไกลโคไซด์ในหลายรูปแบบ อาทิ การนำไปทำเป็นธนูอาบยาพิษ, ยาช่วยอาเจียน, ยาระบาย และโรคหัวใจ ปัจจุบันมีการนำมาใช้ในผู้ป่วยภาวะหัวใจวายโดยเพิ่มแรงบีบของหัวใจเพื่อให้มีระยะพักเพิ่มขึ้น อย่างไรก็ดีพิษของสารกลุ่มนี้ยังคงเป็นปัญหาสืบเนื่องถึงปัจจุบัน การใช้ยาของสารกลุ่มนี้จึงต้องได้รับการดูแลอย่างใกล้ชิดจากแพทย์และเภสัชกร
== อ้างอิง ==
เภสัชวิทยา
ไกลโคไซด์
รัฐบาฮากาลิฟอร์เนีย

รัฐบาฮากาลิฟอร์เนีย (Baja California) เป็นรัฐเหนือสุดและตะวันตกสุดของประเทศเม็กซิโก ก่อนที่เป็นรัฐในปี ค.ศ. 1953 มีชื่อเรียกว่า นอร์ทเทร์ริทอรีออฟบาฮากาลิฟอร์เนีย (North Territory of Baja California) มีพื้นที่ 71,576 ตร.กม. (27,636 ตร.ไมล์) หรือ 3.57% ของพื้นที่ทั้งหมดของประเทศ ประกอบด้วยครึ่งหนึ่งของคาบสมุทรบาฆากาลิฟอร์เนีย รัฐมีพื้นที่ด้านทิศตะวันตกติดกับมหาสมุทรแปซิฟิก ทางตะวันออกติดกับรัฐโซโนรา รัฐแอริโซนาของสหรัฐ และอ่าวกาลิฟอร์เนีย (หรือทะเลกอร์เตซ) และติดกับรัฐบาฮากาลิฟอร์เนียซูร์ทางทิศใต้ ทางทิศเหนือยังติดกับรัฐแคลิฟอร์เนียของสหรัฐ
ประชากรของรัฐมีราว 2,844,469 คน (ปี 2005) และตกราว 3,165,776 (มิถุนายน 2009) มีจำนวนมากกว่าจำนวนประชากรในรัฐบาฮากาลิฟอร์เนียซูร์ที่อยู่ทางทิศใต้อย่างมาก และมีความคล้ายกับเทศมณฑลแซนดีเอโกทางทิศเหนือ และมากกว่าร้อยละ 75 ของประชากรอาศัยอยู่ที่เมืองหลวงของรัฐที่ชื่อเมืองเมฮิกาลิหรือในเมืองติฆัวนา ทั้ง 2 เมืองติดกับชายแดนสหรัฐอเมริกา
รัฐบาฮากาลิฟอร์เนียเป็นรัฐที่มีพื้นที่เป็นอันดับ 12 ของเม็กซิโก มีภูมิศาสตร์ตั้งแต่ชายหาด ป่า ไปจนถึงทะเลทราย
== อ้างอิง ==
บาฮากาลิฟอร์เนีย
รัฐและดินแดนที่ก่อตั้งในปี พ.ศ. 2495
รัฐบาฮากาลิฟอร์เนีย
รัฐโกยาช

โกยาช (Goiás) เป็นรัฐในประเทศบราซิล ตั้งอยู่ทางใต้กลางของประเทศ ชื่อของรัฐมาจากชื่อกลุ่มคนพื้นเมือง รัฐโกยาชเป็นรัฐอยู่ตรงกลางสุดและบราซิลและเป็นรัฐที่มีประชากรมากที่สุดในภาคกลางและตะวันตก ด้วยความแห้งแล้งอย่างสูงในฤดูแห้งแล้ง ตั้งแต่เดือนมิถุนายนถึงกันยายน ไม่มีฝนตกทำให้ระดับแม่น้ำอาราไกวยา ลงลึกไปถึงเกือบ 2 กิโลเมตร บริเวณชายหาด ทำให้เป็นจุดท่องเที่ยวของรัฐ
รัฐใกล้เคียง (หมุนตามเข็มนาฬิกาจากทางเหนือ) คือรัฐโตกังจิงช์, รัฐบาเยีย, รัฐมีนัชเจไรช์, เฟเดอรัลดิสตริกต์, รัฐมาตูโกรซูดูซูว และรัฐมาตูโกรซู ในอุทยานแห่งชาติ Chapada dos Veadeiros เป็นสถานที่ท่องเที่ยวที่ประกอบด้วยโกรกธาร, หุบเขา, สายน้ำเชี่ยวและน้ำตก สถานท่องเที่ยวอื่นเช่นเมืองประวัติศาสตร์โกยาชห่างจากเมืองโกยาเนีย ก่อตั้งในช่วงต้นคริสต์ศวรรษที่ 18 และเมือง Caldas Novas กับบ่อน้ำร้อนที่ดึงดูดนักท่องเที่ยว 1 ล้านคนต่อปี
== อ้างอิง ==
โกยาช
รัฐและดินแดนที่ก่อตั้งในปี พ.ศ. 2432
มัสกัต

มัสกัต (مسقط, ) เป็นเมืองหลวงและเมืองที่ใหญ่ที่สุดของประเทศโอมาน มีประชากรอยู่ในเขตเมืองมัสกัด 1,090,797 คน เขตเมืองหลวงมีพื้นที่ครอบคลุมราว 1500 ตร.กม. ตั้งแต่ในอดีตมัสกัตถูกปกครองโดยชนพื้นเมืองหลายเผ่า เช่นเดียวกับชาวต่างชาติ อย่างเช่นชาวเปอร์เซียและจักรวรรดิโปรตุเกส ในหลายครั้งของประวัติศาสตร์ กองทหารท้องถิ่นในศตวรรษที่ 18 ของมัสกัตได้แผ่อิทธพลขยายถึงแอฟริกาตะวันออกและแซนซิบาร์ และในความเป็นเมืองท่าที่สำคัญของอ่าวโอมาน มัสกัตจึงเป็นที่ดึงดูดของพ่อค้าและผู้ตั้งรกรากชาวเปอร์เซีย ชาวบาล็อช ชาวกูจาราตี และตั้งแต่การขึ้นครองราชย์ของสุลต่านกอบูส บิน ซะอีดแห่งโอมาน ในปี ค.ศ. 1970 มัสกัตก็มีการพัฒนาระบบสาธารณูปโภคพื้นฐานอย่างรวดเร็ว และเป็นผู้นำด้านการเติบโตของเศรษฐกิจและสังคมหลายเชื้อชาติ
== ภูมิอากาศ ==
== อ้างอิง ==
เมืองหลวงในทวีปเอเชีย
เมืองหลวงทางวัฒนธรรมของอาหรับ
สถานที่ที่มีประชากรในประเทศโอมาน
อดีตอาณานิคมของโปรตุเกส
ปาแล-รัวยาล

ปาแล-รัวยาล (Palais-Royal) เป็นพระราชวังที่ตั้งอยู่ในกรุงปารีสในประเทศฝรั่งเศส เดิมชื่อ “วังคาร์ดินัล” (Palais-Cardinal) ปาแล-รัวยาลและสวนอยู่หน้า “จตุรัสปาแล-รัวยาล” ตรงกันข้ามกับปีกเหนือของพระราชวังลูฟวร์ และ ลานเกียรติยศ (cour d'honneur) อันมีชื่อเสียง ด้านหน้ารายด้วยคอลัมน์ และ ตั้งแต่ปี ค.ศ. 1986 ก็เป็นที่ตั้งของงานศิลปะเฉพาะที่โดยแดเนียล บูรอง “Les Deux Plateaux” หรือที่นิยมเรียกกันว่า “Les Colonnes de Buren” (ป่าเสาบูรอง)  ในปัจจุบันปาแล-รัวยาลเป็นที่ตั้งของสำนักงานสภาแห่งรัฐ, สำนักงานศาลรัฐธรรมนูญ และ กระทรวงวัฒนธรรม
==ประวัติ==

===วังคาร์ดินัล===

เดิมวังคาร์ดินัลเป็นที่พำนักของคาร์ดินัลริเชอลิเออผู้จ้างสถาปนิกฌาคส์ เลอเมอร์ซีเยร์ให้ออกแบบ การก่อสร้างเสร็จในปี ค.ศ. 1629 หลังจากเสียชีวิตในปี ค.ศ. 1642 ริเชอลิเออก็ยกวังให้เป็นสมบัติของทรัพย์สินส่วนพระมหากษัตริย์ เมื่อพระเจ้าหลุยส์ที่ 13เสด็จสวรรคตวังคาร์ดินัลก็กลายเป็นที่ประทับของอานน์แห่งออสเตรีย สมเด็จพระราชินีแห่งฝรั่งเศส, ที่ปรึกษาคาร์ดินัลฌูลส์ มาซาแรงและพระราชโอรสผู้ยังทรงพระเยาว์พระเจ้าหลุยส์ที่ 14 และ ฟิลลิปที่ 1 ดยุคแห่งออร์เลอองส์
ตั้งแต่ปี ค.ศ. 1649 วังคาร์ดินัลเป็นที่ประทับลี้ภัยของสมเด็จพระราชินีเฮนเรียตตา มาเรียแห่งอังกฤษ และพระราชบุตรีองค์เล็กเจ้าหญิงเฮนเรียตตาแห่งอังกฤษ จากการเชิญชวนของพระราชนัดดาพระเจ้าหลุยส์ที่ 14 พระราชินีเฮนเรียตตาและเจ้าหญิงเฮนเรียตตา แอนน์หลบหนีจากราชอาณาจักรอังกฤษระหว่างสงครามกลางเมืองที่เกิดขึ้นในอังกฤษ ต่อมาเจ้าหญิงเฮนเรียตตา แอนน์ทรงเสกสมรสกับพระอนุชาของพระเจ้าหลุยส์ฟิลิปป์ที่ 1 ดยุคแห่งออร์เลอองส์
===ราชวงศ์ออร์เลอองส์===
เจ้าหญิงเฮนเรียตตา แอนน์และดยุคฟิลลิปเสกสมรสกันในชาเปลของวังเมื่อวันที่ 31 มีนาคม ค.ศ. 1661 หลังจากเสกสมรสกันแล้ว วังคาร์ดินัลก็กลายเป็นที่พำนักหลักของตระกูลออร์เลอองส์ขณะที่ดยุคฟิลลิปรอการปรับปรุงพระราชวังแซงต์โคลด์
พระราชินีเฮนเรียตตาจึงต้องทรงย้ายออกจากวังไปอยู่ที่วังที่โคลอมบ์สนอกกรุงปารีส จากนั้นวังก็กลายเป็นศูนย์กลางของการสังสรรค์ทางสังคมเมื่อราชวงศ์ออร์เลอองส์รุ่งเรืองขึ้นมาหลังจากการเสกสมรสของทั้งสองพระองค์
== อ้างอิง ==
== แหล่งข้อมูลอื่น ==
Satellite image from Google Maps
Palais Royal – Louvre district - current photographs and of the years 1900
Virtual Paris  - Photos of Palais-Royal and VR views
Panoramic View of Palais Royal @ Places of Interest 
พระราชวังหลวง
สิ่งก่อสร้างในคริสต์ศตวรรษที่ 17
สิ่งก่อสร้างในคริสต์ทศวรรษ 1620
สิ่งก่อสร้างในปารีส
ความทรงจำของฟาราห์ ปาห์ลาวี

ความทรงจำของฟาราห์ ปาห์ลาวี (ชื่อเรื่องต้นฉบับภาษาAn Enduring Love: My Life with the Shah: A Memoir; ) เป็นผลงานการประพันธ์ของฟาราห์ ปาห์ลาวี (فرح پهلوی) อดีตพระจักรพรรดินีแห่งอิหร่าน ที่ได้รวบรวมเรื่องราวในความทรงจำของเธอตั้งแต่ยังเด็ก และเป็นนักศึกษาสาขาสถาปัตยกรรมศาสตร์ เมื่ออายุ 21 ปี ชีวิตของเธอได้พลิกผันเมื่อได้อภิเษกสมรสกับพระเจ้าชาห์ โมฮัมหมัด เรซา ปาห์ลาวี เธอจึงกลายเป็นจักรพรรดินีแห่งประเทศอิหร่าน แต่ต่อมาอีก 20 ปีให้หลัง ชีวิตของเธอก็เปลี่ยนแปลงอีกครั้งแต่เป็นชีวิตที่พลิกผันเหมือนฝันร้าย เมื่อระบอบราชาธิปไตยในอิหร่านล่มสลาย พระเจ้าชาห์และพระองค์ต้องเสด็จลี้ภัยไปตามประเทศต่าง&thinsp;ๆ จนพระสวามีได้เสด็จสวรรคตที่ประเทศอียิปต์
โดยการประพันธ์ของฟาราห์ ปาห์ลาวีชิ้นนี้ ได้เปิดเผยเรื่องราวความรักความผูกพันของเธอ ที่มีต่อพระราชสวามีและประเทศอิหร่านเป็นครั้งแรก และถือเป็นเรื่องราวการประพันธ์ของพระองค์ที่น่าประทับใจเป็นอย่างยิ่ง
== ดูเพิ่ม ==
ราชวงศ์ปาห์ลาวี
จักรพรรดินีฟาราห์ ปาห์ลาวี
พระเจ้าชาห์ โมฮัมหมัด เรซา ปาห์ลาวี
== อ้างอิง ==
== แหล่งข้อมูลอื่น ==
วรรณกรรมแปล
วรรณกรรมในปี พ.ศ. 2548
สุพัตรา มาศดิตถ์

คุณหญิงสุพัตรา มาศดิตถ์ กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์ อดีตรัฐมนตรีประจำสำนักนายกรัฐมนตรี ในสมัยรัฐบาลนายชวน หลีกภัย เป็นบุตรสาวของนายสุรินทร์ มาศดิตถ์ อดีตรัฐมนตรีประจำสำนักนายกรัฐมนตรี และเป็นน้องสาวของนายสุรเชษฐ์ มาศดิตถ์ อดีตผู้ช่วยเลขาธิการพรรคประชาธิปัตย์
== ประวัติ ==
คุณหญิงสุพัตรา มาศดิตถ์ เกิดเมื่อวันที่ 9 มกราคม พ.ศ. 2493 สำเร็จการศึกษาจากคณะนิเทศศาสตร์ จุฬาลงกรณ์มหาวิทยาลัย เคยเป็นอาจารย์ประจำที่มหาวิทยาลัยเกษตรศาสตร์ และลาออกจากราชการมาลงสมัครรับเลือกตั้งเป็นสมาชิกสภาผู้แทนราษฎร จังหวัดนครศรีธรรมราช แทนนายสุรินทร์ ผู้เป็นบิดาซึ่งได้มรณภาพขณะที่เป็นพระภิกษุ
ในรัฐบาลของพลเอกชาติชาย ชุณหะวัณ เธอได้รับแต่งตั้งรัฐมนตรีประจำสำนักนายกรัฐมนตรี และในรัฐบาลนายชวน หลีกภัย ได้ดำรงตำแหน่งรัฐมนตรีประจำสำนักนายกรัฐมนตรีอดีกสมัย (14 พฤศจิกายน พ.ศ. 2540 - 9 พฤศจิกายน พ.ศ. 2543) โดยเป็นรัฐมนตรีหญิงคนแรกของไทยที่มาจากการเลือกตั้ง ต่อมาภายหลังได้วางมือทางการเมือง ใช้เวลากับการปฏิบัติธรรม และเดินทางไปปฏิบัติธรรมเผยแพร่พุทธศาสนาต่างประเทศ
แม้ว่าจะหันหลังให้การเมือง แต่คุณหญิงสุพัตรา ยังมีบทบาทในการทำงานด้านสตรีกับพรรคประชาธิปัตย์อยู่บ้าง และต่อมาในรัฐบาลของนายอภิสิทธิ์ เวชชาชีวะ ได้หันกลับมาช่วยงานโดยไม่รับตำแหน่งทางการเมือง โดยทำหน้าที่ดูแลโครงการธนาคารต้นไม้ ของสำนักงานกองทุนสนับสนุนการสร้างเสริมสุขภาพ (สสส.) และในที่สุดจึงได้รับการแต่งตั้งเป็นที่ปรึกษานายกรัฐมนตรี รับผิดชอบงานด้านสังคม
ชีวิตส่วนตัว คุณหญิงสุพัตรามีชื่อเล่นว่า "แอ๋ว" จึงเป็นที่มาของชื่อที่สื่อมวลชนนิยมเรียกว่า "คุณหญิงแอ๋ว" หรือ "หญิงแอ๋ว" สมรสกับ พล.อ.ปฐมพงษ์ เกษรศุกร์ อดีตประธานที่ปรึกษากองบัญชาการกองทัพไทย โดยที่ไม่มีบุตรด้วยกัน
== เครื่องราชอิสริยาภรณ์ ==
== อ้างอิง ==
บุคคลจากอำเภอทุ่งสง
สกุลมาศดิตถ์
คุณหญิง
อาจารย์คณะนิเทศศาสตร์ - วารสารศาสตร์ - การสื่อสาร
นักการเมืองสตรีชาวไทย
รัฐมนตรีประจำสำนักนายกรัฐมนตรีไทย
สมาชิกสภาผู้แทนราษฎรจังหวัดนครศรีธรรมราช
พรรคประชาธิปัตย์
นิสิตเก่าคณะนิเทศศาสตร์ จุฬาลงกรณ์มหาวิทยาลัย
บุคคลจากคณะมนุษยศาสตร์ มหาวิทยาลัยเกษตรศาสตร์
บุคคลจากคณะรัฐศาสตร์ มหาวิทยาลัยธรรมศาสตร์
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ จ.จ.
สนามบินชะเอียน

ท่าอากาศยานชะเอียน หรือ สนามบินชะเอียน (Cha Eian Airport) ตั้งอยู่ที่ ค่ายวชิราวุธ ตำบลปากพูน อำเภอเมืองนครศรีธรรมราช จังหวัดนครศรีธรรมราช อดีตบริษัทเดินอากาศไทย จำกัด เคยใช้เป็นสนามบินขนส่งผู้โดยสารระหว่าง นครศรีธรรมราช - สุราษฎร์ธานี - กรุงเทพมหานคร ปัจจุบัน สนามบินชะเอียน ใช้ในการทหารและใช้ในการรับเสด็จเครื่องบินพระที่นั่งของพระบรมวงศานุวงศ์
==ประวัติ==
ท่าอากาศยานชะเอียน เมื่อปี 2459 พระบาทสมเด็จพระปรเมนทรมหาวชิราวุธ พระมงกุฎเกล้าเจ้าอยู่หัว ได้ตกลงพระทัยสร้างที่ประทับชั่วคราวขึ้นที่จังหวัดนครศรีธรรมราช ณ บริเวณตำบสวนจันทร์ ซึ่งปัจจุบันคือบริเวรณสนามบินกองทัพภาคที่ 4 หรือ ท่าอากาศยานชะเอียน
เมื่อปี 2528 บริษัท เดินอากาศไทย จำกัด ได้ใช้ท่าอากาศยานชะเอียนในการรับส่งผู้โดยสาร ซึ่งเป็นครั้งแรกที่ทำให้ให้ชาวนครศรีธรรมราช มีเส้นทางคมนาคมครบทั้ง 3 รูปแบบคือ ทางรถไฟ ทางรถทัวร์ และทางอากาศยาน ซึ่งทำให้ชาวนครศรีธรรมราชมีความสะดวกสบายและมีช่องทางในการเดินทางเพิ่มมากยิ่งขึ้น
1 ธันวาคม 2541 ท่าอากาศยานเชิงพาณิชย์ของนครศรีธรรมราช หรือ ท่าอากาศยานนครศรีธรรมราชได้เปิดให้บริการครั้งแรก ทำให้ต้องมีการย้ายการปฏิบัติงานของเจ้าหน้าที่ไปยังท่าอากาศยานนครศรีธรรมราชดูแลแทนทั้งหมด ท่าอากาศยานชะเอียดจึงใช้เป็นสนามบินของมลฑลทหารบกที่ 41 กองทัพภาคที่ 4 ใช้ในกิจการด้านการทหารและรับเสด็จและส่งเสด็จเครื่องบินพระที่นั่งของพระบรมวงศานุวงศ์
==สายการบิน==
===สายการบินระหว่างประเทศ===
ไม่มีสายการบินพาณิชย์เปิดให้บริการ
===สายการบินภายในประเทศ===
ไม่มีสายการบินพาณิชย์เปิดให้บริการ
===สายการบินที่เคยทำการบิน===
เดินอากาศไทย (นครศรีธรรมราช - ท่าอากาศยานสุราษฎร์ธานี - ท่าอากาศยานนานาชาติดอนเมือง)
==เหตุการณ์ที่สำคัญ==
2528 บริษัท เดินอากาศไทย จำกัด เปิดเส้นทางบินตรงจาก กรุ่งเทพมหานคร สู่ นครศรีธรรมราช เป็นครั้งแรก โดยใช้สนามบินชะเอียน เป็นการชั่วคราว
== ดูเพิ่ม ==
ท่าอากาศยานนครศรีธรรมราช
== อ้างอิง ==
โครงสร้างพื้นฐานด้านการขนส่งในจังหวัดนครศรีธรรมราช
ชะเอียน
สิ่งก่อสร้างในอำเภอเมืองนครศรีธรรมราช
กระเพาะอาหารอักเสบ

กระเพาะอาหารอักเสบ (gastritis) คือภาวะที่มีการอักเสบของเยื่อบุกระเพาะอาหาร อาจเป็นแบบเฉียบพลันหรือแบบเรื้อรังก็ได้ ผู้ป่วยอาจไม่มีอาการใดๆ แต่หากมีอาการส่วนใหญ่จะมีอาการปวดท้อง (แบบอาหารไม่ย่อย) อาการอื่นๆ ที่อาจพบร่วมด้วยได้ ได้แก่ คลื่นไส้ อาเจียน ท้องอืด เบื่ออาหาร แสบกลางอก ภาวะแทรกซ้อนที่พบได้ ได้แก่ มีเลือดออกในกระเพาะ แผลในกระเพาะ และเนื้องอกในกระเพาะ หากเป็นการอักเสบจากภูมิต้านตนเองอาจทำให้มีเลือดจางจากการขาดวิตามิน B12 ได้ เรียกว่า โลหิตจางเพอร์นิเชียส
==อ้างอิง==
==แหล่งข้อมูลอื่น==